section_heading: Općenito o knjizi
paragraph_text: Geronimo Stilton je miš rođen u Mišogradu, gradu koji se nalazi na otoku Miševu. Diplomirao je mišologiju glodarskih književnosti i komparativnu arheomišju filozofiju, a radi kao novinar i urednik Glodarskog vjesnika, najpopularnijih novina u Mišogradu. Ima mlađu sestru Teu Stilton, nećaka Benjamina i bratića Miška. Geronimo je miš koji, iako najviše voli miran i opušten život, biva konstantno uključen u razne daleke avanture zajedno s Teom, Benjaminom i Miškom. Knjige su napisane kao autobiografske avanturističke priče. Serijal knjiga je nastao u Italiji gdje je postao najpopularnije štivo za djecu.